
נוסח לא מתוקן

מושב שני

פרוטוקול מס'

מישיבת ועדת הכספים

יום שלישי, י"ד בכסלו התשס"ז (5 בדצמבר 2006), שעה 14:20

שינויים בתקציב לשנת 2006

נכחו:

חברי הוועדה:
יעקב ליצמן – היו"ר

שי חרמש

סטס מיסז'ניקוב

ניסן סלומינסקי

ראובן ריבלין

מוזמנים:
יובל יעקובי

- משרד האוצר



דוד שטיינמץ

- משרד האוצר



אודי אדירי

- משרד האוצר



אריאל לוין

- משרד האוצר



שלומית נקש

- מנהלת אגף תקצוב ובקרה, החטיבה להתיישבות, 






  ההסתדרות הציונית העולמית

יועצת כלכלית:
סמדר אלחנני

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ

שינויים בתקציב לשנת 2006

היו"ר יעקב ליצמן:


אני פותח את ישיבת ועדת הכספים.

פנייה מספר 483.


מי בעד? מי נגד?

פנייה מספר 483 – לא אושרה.

פנייה מספר 576, 577, 553


מי בעד? מי נגד?

פנייה מספר 576, 577, 553 – לא אושרה

פנייה מספר 525 – קליטה

יובל יעקובי:


שינויים פנימיים. יש כאן 5 מיליון שקלים מתקציב מינהל הסטודנטים לתשלום שכר-לימוד לסטודנטים עולים.


היו"ר יעקב ליצמן:


מי בעד? מי נגד?

פנייה מספר 525 – אושרה

דוד שטיינמץ:


זה כסף שעובר לתמיכות למדען הראשי. 

ראובן ריבלין:


אתם לא רוצים לאשר תוספת למדען הראשי?

היו"ר יעקב ליצמן:


כבר הצבענו.

פנייה מספר 527 ו-528 – תחבורה

אודי אדירי:


הפנייה נועדה 25 מיליוני שקלים לתקציב חוצה ישראל ותקציב חברת מע"צ הישנה. הכסף נועד בעיקר לתשלומי שכר לעובדים שעבדו במע"צ הישנה ונמצאים בתהליך קליטה במשרדי הממשלה השונים.

היו"ר יעקב ליצמן:


מי בעד? מי נגד?

פנייה מספר 527 – אושרה

פנייה 539 עד 541 – תקציב שכר משרד האוצר

הרפרנט לא נמצא.

ראובן ריבלין:


אם מישהו רוצה להצביע, בבקשה, אנחנו מוכנים.

היו"ר יעקב ליצמן:


פנייה 542 עד 544 – משרד המשפטים

הרפרנט לא נמצא.


פנייה 545 עד 547 – משרד המשפטים.

הרפרנט לא נמצא.

ראובן ריבלין:


כבוד היושב-ראש, התייעצתי כרגע עם סיעתי לגבי המדען הראשי ואנחנו מבקשים רביזיה.

היו"ר יעקב ליצמן:


עם כל הכבוד אדוני, לא. רביזיה, כן, אבל לא היום. ההצבעה לא תהיה היום.

ראובן ריבלין:

הסתכלתי על מה שהוא אמר, והוא צודק.

היו"ר יעקב ליצמן:


פנייה מספר 556.

אריאל לוין:


תוספת הוצאה של 2.5 מיליון שקלים.

היו"ר יעקב ליצמן:


מי בעד? מי נגד?

פנייה מספר 556 – אושרה

טמיר כהן:


לגבי 556 יש לנו תיקון. קיבלנו הודעה שהאוצר משך אותה. הפנייה לא אמורה להיות על השולחן.

ראובן ריבלין:


אישרנו אותה.

טמיר כהן:

האוצר משך אותה.

היו"ר יעקב ליצמן:


אתה מודיע אחרי שהצבענו. הצבענו. תחליטו משפטית מה צריך לעשות כאן. אני לא יודע. אני הצבעתי.

סמדר אלחנני:


הוא לא חייב לבצע.

היו"ר יעקב ליצמן:


שלא יבצע. שיגיד שהוא לא רוצה לבצע.

פנייה 557 עד 558, 560 ו-561

ראובן ריבלין:


זה הוצאות פיתוח של מי?

קריאה:


אני לא יודע מה זה.

היו"ר יעקב ליצמן:


פנייה 559, 563 – תחבורה

אודי אדירי:


הפנייה נועדה להרשאה להתחייב בסך 1.9 מיליון שקלים מתקציב משרד התחבורה לתקציב משרד המדע. הפנייה נועדה לממן הרשאה להתחייב בנושא מחקר בנושא בטיחות בדרכים. 

היו"ר יעקב ליצמן:


מי בעד? מי נגד?

פנייה 559, 563 – אושרה

פנייה מספר 562. מה זה אופציית המדינה בחברת דרך ארץ? אין אף אחד.

פנייה מספר 564 ו-565

דוד שטיינמץ:


בפנייה מספר 564 יש לנו שינויים פנימיים ביחידה לעובדים זרים לקראת סוף השנה. מה שקורה, יש להם עודפים בשכר. היות ומשנת 2003 היחידה לעובדים זרים התנתקה או הופרדה ממשרד העבודה לשעבר, יש שם עודפים.

היו"ר יעקב ליצמן:


רוצים להעביר ממשרד התעשייה למימון גירעונות השכר.

דוד שטיינמץ:


לא. יש שם עודפים בשכר. אצלנו החשבות היא אותה חשבות. כשאנחנו העברנו בזמנו את היחידה לעובדים זרים לסעיף חדש, העבירו גם כספים וכל שנה אנחנו עושים התחשבנות. זה בסך הכול העברה מסעיף של שיא כוח אדם לשיא כוח אדם בכסף. יש עודפים קצת בשיא כוח אדם, וההעברה היא מעובדים זרים לגירעונות שיש בשיא כוח אדם במשרד התעשייה. זה בכסף.

היו"ר יעקב ליצמן:


מי בעד? מי נגד?

פנייה מספר 564 ו-565 – אושרה

פנייה מספר 568

אודי אדירי:


הפנייה נועדה לתקצב הוצאה מותנית בהכנסה בשישים מיליון שקלים בגמלאות. המטרה היא לשמור על רציפות של עובדים שעבדו בחלק מתקופת עבודתם ברשויות המקומיות.

היו"ר יעקב ליצמן:


מי בעד? מי נגד?

פנייה מספר 568 – אושרה

פנייה מספר 570 – סל הבריאות

הרפרנט לא נמצא.

ראובן ריבלין:


לבצע שינויים פנימיים בתקציבי בתי-החולים הממשלתיים, שעיקרם: מימון הוצאות המלחמה בצפון, העסקת אחיות בבתי-חולים רמב"ם וברזילי, מימון הוצאות בבתי-חולים ממשלתיים והפחתת יעד ההכנסות בבית-חולים וולפסון. לשר אין מושג על מה מדברים, אבל המערכת לא תוכל לבצע את הפעולות. תקרא בעמוד 80.

היו"ר יעקב ליצמן:


מי בעד? מי נגד?

פנייה מספר 570 – אושרה

פנייה מספר 503. כתוב שבגלל טעות  טכנית שלהם, הם מבקשים לאשר.

מי בעד? מי נגד?

פנייה מספר  503 – אושרה

פנייה מספר 548, 534, 549
הרפרנט לא נמצא.

ראובן ריבלין:


זה הכול הצבעה חוזרת.

היו"ר יעקב ליצמן:


לא. זה לא.

פנייה 551 ו-552 – משרד הפנים

ראובן ריבלין:


הפנייה נועדה  לתקצוב 12 מיליון שקלים.

היו"ר יעקב ליצמן:


משרד האוצר מוריד כסף מהבחירות, אבל מאחר שאני חושב שיהיו בחירות, אני מתנגד.

מי בעד? מי נגד?

פנייה מספר 551 ו-552 – אושרה

פנייה מספר 569 – ישראל ביתנו

קריאה:


מיליון וחצי שקלים.

היו"ר יעקב ליצמן:

מי בעד? מי נגד?

פנייה מספר 569 – אושרה

פנייה מספר 577 – חקלאות

ראובן ריבלין:


חקלאים שנפגעו בעקבות השיטפונות מ-2003.

היו"ר יעקב ליצמן:


מי בעד? מי נגד?

פנייה מספר 577 – אושרה

פנייה מספר 578 – החטיבה להתיישבות

שלומית נקש:

הפנייה נועדה להעביר סכום כסף לבנים חוזרים לישובים.

היו"ר יעקב ליצמן:


מי בעד? מי נגד?

פנייה מספר 578 – אושרה

פנייה מספר 579

הרפרנט לא נמצא.

טמיר כהן:


יש אישור פוזיטיבי. 13029. 

היו"ר יעקב ליצמן:


ניסן ביקש. מי בעד פנייה מספר 13029? מי נגד?

פנייה מספר 13029 – אושרה

סמדר אלחנני:


סעיף 13 הוא לא איכות הסביבה.

קריאה:


הוא כן סעיף איכות הסביבה.

היו"ר יעקב ליצמן:


מי בעד רביזיה, 553, 577, 506? מי נגד?

הרביזיה אושרה

מי בעד 553, 577, 506? מי נגד?

פנייה מספר 553, 577, 504 – אושרה

אני חייב לומר לך שאני לא הייתי מאשר את זה. על אף שזה מאוד חשוב, יש לי סיבות אובייקטיביות למה לא לאשר את זה.

פנייה מספר 343

אודי אדירי:


הפנייה נועדה להעביר מהרזרבה הכללית לתקציב התמיכות בתחבורה עשרים מיליון שקלים לצורך הארכת הסכם עם חברות התחבורה הנצרתיות. יש מפעילי תחבורה ציבורית באזור נצרת.

היו"ר יעקב ליצמן:


אני אעביר את זה, אבל אני רוצה לשאול שאלה עקרונית. הממשלה הבטיחה סבסוד לאגד ולחברות אחרות, אלו שהסיעו בצפון אחרי המלחמה. האם זה אמור לבוא לוועדת הכספים?

אודי אדירי:


אני לא יו דע.

היו"ר יעקב ליצמן:


כי אני מתנגד לזה. לא מגיע להם כי הם לא עשו את העבודה הנאמנה.

אודי אדירי:


אנחנו סבורים שהנושא הזה דורש דיון נוסף.

היו"ר יעקב ליצמן:

מי בעד? מי נגד?

פנייה מספר 343 – אושרה

תודה רבה. הישיבה נעולה.

הישיבה ננעלה בשעה 14:40

